**A N U N Ț**

**Facultatea de Drept** a **Universității ”Babeș- Bolyai” din Cluj Napoca** organizează **selecția pentru formarea unor echipe de studenți**, în vederea participării la două concursuri de procese simulate de prestigiu internațional, pe teme legate de Dreptul Uniunii Europene.

* **European Law Moot Court Competition** (<https://europeanlawmootcourt.eu/>) este cel mai renumit concurs de procese simulate, organizat în domeniul Dreptului Unional și una dintre cele mai prestigioase concursuri de procese simulate din lume, unde participă anual echipe de la peste 100 de universități din Europa și SUA. Participarea la concurs implică trimiterea unor pledoarii pentru reclamant, respectiv părât pe marginea unei cauze fictive (cazul pentru anul acesta poate fi consultat aici: <https://europeanlawmootcourt.eu/the-case/>). Pledoariile trebuie transmise pănă la finele lunii noiembrie 2023. Echipele calificate în baza pledoariilor vor participa la finalele regionale în februarie 2024. Echipele la acest concurs sunt formate din 3-4 studenți.
* **Central and Eastern Europe Moot Competition** (<https://ceemc.co.uk/ceemc-2024-prague/>) este un concurs prestigios de procese simulate pe teme de Drept Unional, organizat de British Law Center (din cadrul Universității Cambridge, Regatul Unit) unde se concurează anual echipe de la universități din Europa Centrală și de Est. Participarea la concurs implică trimiterea unor pledoarii pentru reclamant, respectiv părât pe marginea unui caz fictiv. CEEMC anul acesta va avea loc în perioada 26-28 aprilie 2024 la Universitatea Charles din Praga. Echipele participante la acest concurs sunt formate din 4 studenți.

**MODALITATEA DE DESFĂȘURARE A SELECȚIEI:**

* **Etapa I** – trimiterea unui **CV** și a unei **scrisori de intenții** (de o pagină) până la data de **28 septembrie 2023** pe adresa de mail: [concursuriuelawubb@gmail.com](mailto:concursuriuelawubb@gmail.com);
* **Etapa a II**-a - persoanele selectate în baza CV-ului și a scrisorii de intenții vor fi invitate să participe la un **interviu** în data de **3 octombrie 2024, ora 11**.

**Interviul** va presupune **o scurtă testare a cunoștințelor de Dreptul Uniunii Europene** **în limba română** (nu necesită pregătire prealabilă) și **o discuție liberă cu candidatul în limba engleză**, pe o temă dată (argumentare pro sau contra pe un subiect din viața de zi cu zi).

Participarea la concursuri internaționale sau concursuri de dezbatere constituie un avantaj. Nota obținută la disciplina Dreptul instituțional al Uniunii Europene (anul I) reprezintă criteriu de departajare între candidați.

Vă așteptăm în număr cât mai mare la preselecție!

**Colectivul de Drept al Uniunii Europene**

**Catedra de Drept Public**

**Facultatea de Drept, UBB Cluj**

*Conf.univ.dr. Gyula FÁBIÁN*

*Asist.univ.dr. Laura LÁZÁR*

*Asist.dr. Réka LACZKÓ*